Εισαγωγή

=== Οι άνθρωποι από τη φύση τους θέλουν να πετυχαίνουν σπουδαία αποτελέσματα καταναλώνοντας το λιγότερο δυνατό κόπο και χρόνο. Για το σκοπό αυτό προσπαθούν να ομαδοποιούν τα πράγματα με βάση κοινά κριτήρια ή κοινές ιδιότητες. Η διαδικασία αυτή ονομάζεται // ταξινόμηση // και διευκολύνει τη διαχείριση όλων των τομέων της ζωής. ===



=== Έτσι και οι επιστήμονες οργανώνουν και ομαδοποιούν με κριτήριο ομοιότητες ή κοινές συμπεριφορές. Στη Φυσική για παράδειγμα οι δυνάμεις μεταξύ των σωμάτων διακρίνονται σε επαφής και από απόσταση, στη Βιολογία οι οργανισμοί διακρίνονται σε ασπόνδυλους και σπονδυλωτούς με κριτήριο το είδος του σκελετού τους. === === Στη Χημεία η ταξινόμηση των χημικών στοιχείων έγινε με βάση την // περιοδικότητα, // δηλαδή την επανάληψη των ιδιοτήτων τους με καθορισμένο τρόπο. Με την ταξινόμηση επιτυγχάνεται η μελέτη κατά ομάδες και όχι ξεχωριστά για κάθε άτομο-μέλος της ομάδας και διευκολύνεται η επικοινωνία. === === Η ταξινόμηση των χημικών στοιχείων έγινε με εργαλείο τον // Περιοδικό Πίνακα! // Ο περιοδικός πίνακας είναι αναμφισβήτητα μία από τις σπουδαιότερες έννοιες της χημείας. Αποτελεί απόδειξη ότι τα χημικά στοιχεία δεν είναι ένα συνονθύλευμα ουσιών, αλλά αντίθετα τα στοιχεία εκδηλώνουν γενικές τάσεις και συγκροτούν οικογένειες με παραπλήσιες ιδιότητες. ===

=== Ο περιοδικός πίνακας λοιπόν των στοιχείων είναι μια από τις πιο ζωντανές εικόνες της Επιστήμης, ένας πίνακας ο οποίος περιέχει στην πραγματικότητα όλη τη φιλοσοφία της επιστήμης της Χημείας. Αλλά ας ανακαλύψουμε βήμα-βήμα τα "μυστικά" του. ===